[{"text_idx": "#000001", "text": "La \u201eStadtwerke Weilheim\u201c instalis en 2016 generatoron al malnova akvo-muelilo en la kanalo de la Stadtbach (enurba rivereto). G\u0302i produktis g\u0302is oktobro 2017 26000 kWh da elektra energio. La entreprenoj ankau\u0306 havas ventogeneratoron kaj fotovoltaikajn instalaj\u0302ojn."}, {"text_idx": "#000002", "text": "La munkena firmao \u201eSono Motors\u201c prezentis de la 24a g\u0302is la 26a de novembro en Weilheim (Vajlhajm) prototipon de la au\u0306tomobilo \u201eSion\u201c. G\u0302i estas elektra veturilo kiu povas veturi g\u0302is 30 kilomrtrojn tage per sunenergio. Por pli longaj distancoj g\u0302i havas baterion. Informoj pri Sion estas en la retejo \u201e\u201c. red"}, {"text_idx": "#000003", "text": "Sur la pinto de la monto \u201eHoher Peissenberg\u201c trovig\u0302as tri gravaj konstruaj\u0302oj videblaj de fore. Televid-turo (maldekstre), katolika preg\u0302ejo konstruita antau\u0306 pli ol 500 jaroj (meze), kaj meteorologia instituto, kie sciencistoj pristudas la altmosferon. La radar-kupolo estas videbla dekstre."}, {"text_idx": "#000005", "text": "La Lions-klubo Weilheim-Ammersee festis du festojn samtempe. La klubo estas 50-jara kaj Lions International estas 100-jara. Okaze de la festo la pentristino Astrid Sto\u0308ppel (dekste, kun la klub-prezidanto Thomas Orbig) donacis pentraj\u0302on por au\u0306kcio. Membro de la klubo ac\u0302etis g\u0302in por 1050 eu\u0306roj. La klubo uzos la monon por komunutilaj celoj."}, {"text_idx": "#000006", "text": "La fajrobrigado de Pa\u0308hl havas novan veturilon HLF 20. La veturilo, kiu kostis 427 000 eu\u0306rojn, estas speciale ekipita por savi personojn el au\u0306tomobiloj post akcidentoj."}, {"text_idx": "#000007", "text": "La suda flanko de la monto \u201eHoher Peissenberg\u201c donove komencis gliti. La problemo jam estis antau\u0306 15 jaroj. La grundo de la 500-jara preg\u0302ejo ankorau\u0306 estas stabila."}, {"text_idx": "#000009", "text": "Dominik Streit kandidatig\u0302as por bavara parlamento"}, {"text_idx": "#000010", "text": "Dominik Streit estis elektata kandidato de la SPD (social-demokratia partio) por la bavara parlamento en la kunveno de delegitoj en Penzberg la 21an de oktobro 2017. La balotoj estos en 2018."}, {"text_idx": "#000011", "text": "La 23an de februaro 2017 tiutempa koordinisto de Malsuprasilezia Festivalo de Scienco (MFS) prof. dr hab. Tadeusz Dobosz sendis al la Eu\u0306ropa Centro de Interkultura Edukado invitleteron proponante prezentadon de Esperanto kadre de tiu festivalo.\nMalsuprasilezia Festivalo de Scienco (MFS) dau\u0306ras jam 20 jarojn kaj estas unu el la plej gravaj kulturaj eventoj de Vroclavo kaj la tuta regiono de Malsupra Silezio. Dum la MFS okazas pli ol 1500 programoj, kiuj estas direktataj al pli ol 140 000 adresatoj. La festivalon akompanas bele eldonita bros\u0302uro kun tuta programo kaj revuo, en kiu estas priskribitaj la plej gravaj eventoj kaj inter ili trovig\u0302as du pag\u0302a artikolo de Ma\u0142gosia Komarnicka \u201eFenomeno de Esperanto\u201d.\nC\u0302i-jare la organizantoj de MFS speciale kreis panelon \u201eEsperanto, la lingvo sen limoj\u201d kadre kiu okazis kvin programoj, kiuj popularigis kaj proksimigis la lingvon Esperanto montrante eblecojn, kiajn donas esperantisteco. C\u0302uj programoj okazis en la salonoj de Vroclava Universitato kaj elvokis interesig\u0302on de lernantoj, plenkreskuloj kaj pliag\u0302uloj.\nPor ni, esperantistoj kaj organizantoj de E-programoj, partopreno en la MFS estis tempo de penega kaj strec\u0302a laboro, kiu finig\u0302is per kontenteco kaj atingo de difinita celo. G\u0302ojo, rideto, interesig\u0302o de partoprenantoj de niaj programoj estis por ni la plej bela premio."}, {"text_idx": "#000012", "text": "Kadre de c\u0302ijara jubilea Malsuprasilezia Festivalo de Scienco, la Eu\u0306ropa Centro de Interkultura Edukado preparis kaj prezentis 5 programojn, de vendredo la 22an g\u0302is mardo la 26an de septembo 2017:\n\u2013 \u201cEsperanto \u2013 de malgranda lernolibro g\u0302is tutmonda movado\u201d \u2013 Ma\u0142gosia Komarnicka prezentis historion de la lingvo Esperanto kaj de E-movado kaj etlecionon montrante profitojn, kiujn donas esperantisteco. Tuj post la prelego kreig\u0302is nova E-kurso.\n\u2013 \u201eEsperanto \u2013 malmutekosta vojaghado\u201d \u2013 Magdalena Tatara kaj Roberto Kamin\u0301ski pruvis, ke oni povas viziti la mondon malmultekoste au\u0306 preskau\u0306 senpage danke al Esperanto. Aplau\u0306don elvokis konkurson kun premioj per kiu estis finita la prelego.\n\u2013 \u201eEsperanto \u2013 literaturo kaj poezio\u201d \u2013 Lidia Lige\u0328za surprizis la partoprenantojn de sia prelego konsciigante al ili, ke multaj tutmondaj skribverkoj estis konata danke al E-tradukoj. Respondante demandojn de la publiko interalie s\u0302i interese priskribis sian laboron kiel E-tradukistinon pruvante, ke Esperanto scipovas transdoni c\u0302iaspecajn nuancojn de homa penso.\n\u2013 \u201eEsperanto \u2013 en verdaj\u0302o kaj arto\u201d \u2013 vroclava artistino Elz\u0307bieta Woda\u0142a kune kun Ma\u0142gosia Komarnicka preparis programon, en kiu la lernantoj memstare kreis bildojn el elementoj de sekigitaj plantoj ekkonante E-nomojn de la plantoj kaj samtempe historion de Esperanto. Fine de la programo la lernantoj tuj aprobis la proponon de sia instruistino, ke ili kolektu kiel eble plej multe da informoj pri Esperanto kaj prezentu ilin interese dum leciono.\n\u2013 \u201eEsperanto \u2013 verdaj strofetoj\u201d \u2013 Halina Kuropatnicka-Salamon bele kunligis poezion kaj muzikon. La muziko pliigis la eksterordinaran etoson, kiun kreis c\u0302armaj versaj\u0302oj deklamataj pole kaj Esperante de la poetino. Granda surprizo estis demonstrado kiumaniere oni skribas kaj legas per brajlo ankau\u0306 en la lingvo Esperanto."}, {"text_idx": "#000013", "text": "La estraro de Eu\u0306ropa Centro de Interkultura Edukado ege dankas al niaj amikoj, kiuj helpis al ni prezenti programojn pri Esperanto dum la Malsuprasilezia Festivalo de Scienco komprenante, ke c\u0302i tiuj agoj estas investado en estonteco de Esperanto. Jam la 23an de oktobro komencig\u0302os novaj E-kursoj.\nOni devas substreki, ke ni c\u0302iuj laboris senpage, ac\u0302etante propramone bezonatajn helpilojn pagante ankau\u0306 vetur-kaj-restadkostojn. Tiuj elspezoj ne permesis al ni promocii Esperanton en aliaj urboj de Malsupra Silezio kie ankau\u0306 okazis programoj kadre de la Malsuprasilezia Festivalo de Scienco.\nLa Eu\u0306ropa Centro de Interkultura Edukado jam estis invitita por prepari programojn pri Esperanto kadre de venontjara festivalo. Ni do jam petas helpon de esperantistoj el la tuta mondo por profesie kaj interese prezenti Esperanton en neesperantista medio. Tio estas escepta s\u0302anco por Esperanto montri g\u0302ian modernan bildon kaj utilecon. Kontaktig\u0302u kun ni pere de retpos\u0302to: aldonante titolon: MFS."}]